Ο **Ομάρ Ελαμπντελαουί** (νορβηγικά: *Omar Elabdellaoui*, 5 Δεκεμβρίου 1991) είναι Νορβηγός επαγγελματίας ποδοσφαιριστής, που αγωνίζεται ως δεξιός αμυντικός και μέσος στην Εθνική Νορβηγίας και στο Πρωτάθλημα Νορβηγίας για την Μπόντο Γκλιμτ.

Καριέρα
-------

### Μάντσεστερ Σίτι

Ο Ελαμπντελαουί έκανε τα πρώτα του βήματα στο χώρο του ποδοσφαίρου στην τοπική Σκέιντ Φούτμπαλ, ομάδα της Νορβηγίας, στην οποία παρέμεινε μέχρι και το 2008, οπότε πήρε μεταγραφή στη Μάντσεστερ Σίτι, στις ακαδημίες της οποίας εντάχθηκε αμέσως. Στην ομάδα του Μάντσεστερ παρέμεινε μέχρι και το 2011, χωρίς ωστόσο να αγωνιστεί ποτέ στη Πρέμιερ Λιγκ. Αντίθετα πήρε αρκετές ευκαιρίες στο πρωτάθλημα των ρεζερβών των αγγλικών ομάδων, πραγματοποιώντας κατά διαστήματα αρκετά καλές εμφανίσεις.

#### 2011 (δανεισμός στη Στρέμσγκοντσετ)

Το 2011 η διοίκηση της Μάντσεστερ Σίτι αποφάσισε να παραχωρήσει δανεικό τον Ελαμπντελαουί, προκειμένου να πάρει συμμετοχές και να αποκομίσει εμπειρίες. Πρώτος σύλλογος στον οποίο δόθηκε δανεικός, ήταν η Νορβηγική Στρέμσγκοντσετ, στην οποία παρέμεινε για ένα χρόνο πραγματοποιώντας στο πρωτάθλημα της χώρας 12 εμφανίσεις και καταφέρνοντας να πετύχει ένα γκολ.

#### 2012 (δανεισμός στη Φέγενορντ)

Μετά το τέλος του δανεισμού του στη Στρέμσγκοντσετ, ο Ελαμπντελαουί, παραχωρήθηκε ως δανεικός στην ολλανδική Φέγενορντ, στην οποία παρέμεινε επίσης για ένα χρόνο πραγματοποιώντας όμως συνολικά μόλις πέντε εμφανίσεις. Αν και η Ολλανδική ομάδα επιθυμούσε την ανανέωση του δανεισμού του, ο ίδιος ο Ελαμπντελαουί αρνήθηκε να παραμείνει στον σύλλογο, καθώς επιθυμούσε να μεταγραφεί σε σύλλογο όπου θα είχε περισσότερο χρόνο συμμετοχής.

### Άιντραχτ Μπράουνσβαϊγκ

 Ο Ελαμπντελαουί με τη φανέλα της Άιντραχτ Μπράουνσβαϊγκ
Το 2013, ο Ελαμπντελαουί δόθηκε και πάλι δανεικός, αυτή τη φορά στη γερμανική Άιντραχτ Μπράουνσβαϊγκ, στην οποία παρέμεινε αρχικά για ένα χρόνο πραγματοποιώντας 14 συμμετοχές. Οι πολύ καλές του εμφανίσεις με την ομάδα της Άιντραχτ Μπράουνσβαϊγκ ανάγκασαν τη διοίκηση του συλλόγου να αποκτήσουν τον παίκτη με κανονική μεταγραφή, αφού είχε βοηθήσει τα μάλα, στην άνοδο της ομάδας του στην Μπούντεσλιγκα, η Μάντσεστερ Σίτι δέχτηκε να τον παραχωρήσει. Στο ντεμπούτο του στη Μπούντεσλιγκα, έπαιξε κόντρα στη Βέρντερ Βρέμης. Την περίοδο 2013-14 ο Ελαμπντελαουί αποτελούσε βασικό στέλεχος της ομάδας της Άιντραχτ Μπράουνσβαϊγκ και πραγματοποίησε συνολικά 29 εμφανίσεις.

### Ολυμπιακός

Στις 17 Ιουνίου 2014 είχε πρόταση για συμβόλαιο από τον Ολυμπιακό. Την επόμενη μέρα δέχτηκε να υπογράψει, δηλώνοντας την ικανοποίηση του, με τον τρόπο που εξελίχθηκαν τα πράγματα.

#### 2014-15

Ο Ελαμπντελαουί έκανε το ντεμπούτο του, στο πρωτάθλημα Ελλάδας, στις 23 Αυγούστου 2014, κόντρα στη Νίκη Βόλου, σε έναν αγώνα που έληξε 3-1 υπέρ του Ολυμπιακού. Αγωνίστηκε σε όλον τον αγώνα. Στις 16 Σεπτεμβρίου 2014, σημείωσε και το ντεμπούτο του στο Τσάμπιονς Λιγκ, κόντρα στην Ατλέτικο Μαδρίτης, πάλι ως βασικός και πάλι, αγωνιζόμενος, σε όλον τον αγώνα. Το τελικό σκορ ήταν 3-2 υπέρ του Ολυμπιακού. Στις 30 Νοεμβρίου του 2014, πέτυχε και το πρώτο του γκολ με τη φανέλα του Ολυμπιακού, κόντρα στην Κέρκυρα. Η χρονιά τελείωσε με τον Ελαμπτεναλουί να πανηγυρίζει το Πρωτάθλημα Ελλάδος. Αργότερα, πανηγύρισε και το Κύπελλο Ελλάδος, καταφέρνοντας στην πρώτη του χρονιά νταμπλ.

#### 2015-16

Και την επόμενη σεζόν ήταν από τους βασικούς παίχτες του Ολυμπιακού, σημειώνοντας 20 εμφανίσεις στη Σούπερ Λιγκ. Μάλιστα εκείνη τη χρονιά πέτυχε και το γκολ που έκρινε το ντέρμπι με τον ΠΑΟΚ στο Καραϊσκάκης. Δύο μήνες αργότερα πέτυχε και δεύτερο γκολ, αυτή τη φορά κόντρα στην Καλλονή, στην τελευταία αγωνιστική του πρωταθλήματος. Στο τέλος της χρονιάς ο Ελαμπενταλουί πανηγύρισε το δεύτερο συνεχόμενο πρωτάθλημα με τον πειραϊκό σύλλογο. Αυτή τη σεζόν δεν κατάφερε να πανηγυρίσει το νταμπλ, καθώς ο Ολυμπιακός ηττήθηκε στον τελικό Κυπέλλου από την ΑΕΚ.

Τη χρονιά αυτή αγωνίστηκε ξανά στους ομίλους του Τσάμπιονς Λιγκ, καταφέρνοντας να βγει ξανά τρίτος, αφήνοντας στην τέταρτη θέση τη Ντιναμό Ζάγκρεμπ. Μία από τις πιο αξιομνημόνευτες στιγμές της ευρωπαϊκής πορείας εκείνης της χρονιάς ήταν η νίκη του Ολυμπιακού μέσα στο γήπεδο της Άρσεναλ, με τελικό σκορ 2-3, σημειώνοντας έτσι την πρώτη νίκη του συλλόγου επί αγγλικού εδάφους. Ο Ελαμπντελαουί ήταν βασικός σε όλον τον αγώνα. Η χρονιά στην Ευρώπη τελείωσε με αποκλεισμό, καθώς ο Ολυμπιακός δεν κατάφερε να ξεπεράσει το εμπόδιο της Άντερλεχτ, στο Europa League.

#### 2016-17 (δανεισμός στη Χαλ Σίτι)

Η σεζόν αυτή δεν ήταν καλή για τον αθλητή στον Ολυμπιακό. Μετά τις διαδοχικές αλλαγές προπονητών μέσα στο καλοκαίρι: Μάρκο Σίλβα, Βίκτορ Σάντσεθ και, τέλος, Πάουλο Μπέντο και συν τον τραυματισμό που τον ταλαιπώρησε, εκείνη τη σεζόν κατάφερε μόλις 4 συμμετοχές σε όλες τις διοργανώσεις. Έτσι, κατά τη χειμερινή μεταγραφική περίοδο, ο πρώτος εκ των προαναφερθέντων τον πήρε μαζί του στη Χαλ Σίτι με τη μορφή δανεισμού. Εκεί, ο Νορβηγός ποδοσφαιριστής κατάφερε 8 συμμετοχές στην Πρέμιερ Λιγκ, όμως η ομάδα του υποβιβάστηκε. Το ντεμπούτο το έκανε στις 22 Ιανουαρίου του 2017, κόντρα στην Τσέλσι. Στο τέλος της χρονιάς επέστρεψε στον Ολυμπιακό.

#### 2017-18

Τη σεζόν αυτή συνέχισε να αγωνίζεται στον Ολυμπιακό, παρά τις διάφορες μεταγραφικές φήμες. Ξεκινώντας τη σεζόν βασικός στους δύο προκριματικούς αγώνες για τους ομίλους του Τσάμπιονς Λιγκ, κόντρα στη Ριέκα, οι οποίοι ήταν αμφότεροι νικηφόροι, με τον Ολυμπιακό να εισέρχεται με έναν χρόνο απουσίας στους ομίλους.

Διεθνείς συμμετοχές
-------------------

Ο Ελαμπντελαού με τη φανέλα της Νορβηγίας U21.
Ο Ομάρ Ελαμντελαουί πραγματοποίησε το ντεμπούτο του με την εθνική ομάδα της Νορβηγίας Κ15 στις 8 Αυγούστου του 2006 στον ισόπαλο αγώνα με την αντίστοιχη εθνική Πολωνίας (0-0 το σκορ).

Από το 2006 και μέχρι σήμερα, έχει αγωνιστεί με όλες τις ομάδες της εθνικής Νορβηγίας, τόσο σε επίπεδο νέων όσο και σε επίπεδο ανδρών. Σε επίπεδο νέων, έχει αγωνιστεί με τις Εθνικές Νορβηγίας Κ15, Κ16, Κ17, Κ18, Κ19, Κ21 και Κ23, ενώ με την Εθνική ομάδα των ανδρών έχει πραγματοποιήσει μέχρι στιγμής 7 συμμετοχές.

Το ντεμπούτο του με την εθνική ομάδα Νορβηγίας των ανδρών το πραγματοποίησε στις 14 Αυγούστου 2013 στο φιλικό αγώνα με αντίπαλο την αντίστοιχη εθνική Σουηδίας, με τον Ελαμπντελαουί να αγωνίζεται ως βασικός και για 72 λεπτά ως δεξί μπακ.

Στατιστικά
----------

*Τελευταία ενημέρωση: 17 Δεκεμβρίου 2019*

| Σύλλογος | Σεζόν | Πρωτάθλημα | Κύπελλο | Λιγκ Καπ | Ευρωπαϊκά | Συνολικά |
| --- | --- | --- | --- | --- | --- | --- |
| Εμφάνιση | Γκολ | Εμφάνιση | Γκολ | Εμφάνιση | Γκολ | Εμφάνιση | Γκολ | Εμφάνιση | Γκολ |
| Μάντσεστερ Σίτι | 2010-11 | 0 | 0 | 0 | 0 | 0 | 0 | 0 | 0 | 0 | 0 |
| 2011-12 | 0 | 0 | 0 | 0 | 0 | 0 | 0 | 0 | 0 | 0 |
| Συνολικά | 0 | 0 | 0 | 0 | 0 | 0 | 0 | 0 | 0 | 0 |
| Στρέμσγκοντσετ (δανεικός) | 2011 | 10 | 0 | 1 | 0 | — | 0 | 0 | 11 | 0 |
| Σύνολικά | 10 | 0 | 1 | 0 | — | 0 | 0 | 11 | 0 |
| Φέγενορντ (δανεικός) | 2012-13 | 5 | 0 | 1 | 0 | — | 1 | 0 | 7 | 0 |
| Συνολικά | 5 | 0 | 1 | 0 | — | 1 | 0 | 7 | 0 |
| Άιντραχτ Μπράουνσβαϊγκ (δανεικός) | 2012–13 | 14 | 0 | 0 | 0 | — | 0 | 0 | 14 | 0 |
| Συνολικά | 14 | 0 | 0 | 0 | — | 0 | 0 | 14 | 0 |
| Άιντραχτ Μπράουνσβαϊγκ | 2013–14 | 29 | 1 | 1 | 0 | — | 0 | 0 | 30 | 1 |
| Συνολικά | 29 | 1 | 1 | 0 | — | 0 | 0 | 30 | 1 |
|
| Ολυμπιακός Πειραιώς | 2014–15 | 24 | 1 | 0 | 0 | — | 8 | 0 | 32 | 1 |
| 2015–16 | 20 | 2 | 3 | 0 | — | 7 | 0 | 30 | 2 |
| 2016–17 | 2 | 0 | 1 | 1 | — | 1 | 0 | 4 | 1 |
| 2017–18 | 19 | 1 | 1 | 0 | — | 6 | 0 | 17 | 1 |
| 2018–19 | 23 | 5 | 0 | 0 | — | 8 | 0 | 31 | 5 |
| 2019–20 | 12 | 0 | 0 | 0 | — | 12 | 0 | 24 | 0 |
| Συνολικά | 100 | 9 | 5 | 1 | — | 43 | 0 | 147 | 10 |
|
| Χαλ Σίτι (δανεικός) | 2016-17 | 8 | 0 | 1 | 0 | 0 | 0 | 0 | 0 | 9 | 0 |
| Συνολικά | 8 | 0 | 1 | 0 | 0 | 0 | 0 | 0 | 9 |  |
| Συνολικά καριέρας | 168 | 10 | 9 | 1 | 0 | 0 | 43 | 0 | 21 | 11 |

Διακρίσεις
----------

**Ολυμπιακός**
* Πρωτάθλημα Ελλάδας: **4** (2014-15, 2015-16,2016-17,2019-20)
* Κύπελλο Ελλάδας: **1** (2014-15)

Προσωπική ζωή
-------------

Ο Ελαμπντελαουί έλκει την καταγωγή του από το Μαρόκο, ενώ είναι ξάδελφος Μοχάμεντ Αμπντελαουί και του Μουσταφά Αμπντελαουί.

Παραπομπές
----------

1. ↑  «Disse 17 ungguttene lever proffdrømmen». *vg.no* (στα Νορβηγικά). Verdens Gang. 29 Ιανουαρίου 2009. Ανακτήθηκε στις 20 Ιουνίου 2012.
2. ↑  «Omar Elabdellaoui» (στα Νορβηγικά). Strømsgodset IF official website. Αρχειοθετήθηκε από το πρωτότυπο στις 16 Μαρτίου 2012. Ανακτήθηκε στις 21 Ιουνίου 2012.
3. ↑  «Akkoord over komst Elabdellaoui naar Feyenoord» (στα ολλανδικά). FR 12. 2012-06-20. Αρχειοθετήθηκε από το πρωτότυπο στις 2012-06-24.. Ανακτήθηκε στις 2012-06-21.
4. ↑  «Norsk unggutt takket ja til Manchester City». *vg.no* (στα Νορβηγικά). Verdens Gang. 16 Ιουνίου 2012. Αρχειοθετήθηκε από το πρωτότυπο στις 4 Ιουλίου 2013. Ανακτήθηκε στις 18 Ιουνίου 2012.
5. ↑  «Eintracht verpflichtet Omar Elabdellaoui» (στα γερμανικά). eintracht.com. 2013-01-19. Αρχειοθετήθηκε από το πρωτότυπο στις 2013-01-22.. Ανακτήθηκε στις 2013-01-19.
6. 1 2  RedNews.gr «Παίκτης του Ολυμπιακού ο Ελαμπντελαουί». Αρχειοθετήθηκε από το πρωτότυπο στις 22 Ιουνίου 2014.
7. ↑  «Norsk landslagsback nærmer seg Olympiakos» (στα Νορβηγικά). NRK.no. 17 Ιουνίου 2014. Ανακτήθηκε στις 18 Ιουνίου 2014.
8. ↑  «Elabdellaoui klar for Olympiakos» (στα Νορβηγικά). Dagbladet. 18 Ιουνίου 2014. Ανακτήθηκε στις 18 Ιουνίου 2014.
9. ↑  «Παίκτης του Ολυμπιακού ο Ελαμπντελαουί». Olympiacos.org. 18 Ιουνίου 2014. Ανακτήθηκε στις 25 Ιουνίου 2014.
10. ↑  «Ολυμπιακός - Νίκη Βόλου 3-1». *Contra.gr*.
11. ↑  «Ολυμπιακός - Ατλέτικο Μαδρίτης 3-2». *Gazzetta.gr*.
12. ↑  Γιώργος Περπερίδης (30 Νοεμβρίου 2014). «Κέρκυρα - Ολυμπιακός 0-4». Sport24.gr. Ανακτήθηκε στις 5 Σεπτεμβρίου 2017.
13. ↑  ΗΛΙΑΣ ΚΑΛΛΟΝΑΣ (7 Φεβρουαρίου 2016). «Ολυμπιακός - ΠΑΟΚ 1-0». Contra.gr. Ανακτήθηκε στις 5 Σεπτεμβρίου 2017.
14. ↑  «Ολυμπιακός - Καλλονή: 5-0 (HL)». Novasports.gr. 17 Απριλίου 2016. Αρχειοθετήθηκε από το πρωτότυπο στις 15 Αυγούστου 2017. Ανακτήθηκε στις 5 Σεπτεμβρίου 2017.
15. ↑  Γιάννης Φιλέρης (29 Σεπτεμβρίου 2015). «Η Αρσεναλ υποκλίθηκε στον Ολυμπιακό (2-3)». Sport24.gr. Ανακτήθηκε στις 5 Σεπτεμβρίου 2017.
16. ↑  «Omar Elabdellaoui: Hull City sign right-back on loan from Olympiakos». *BBC Sport* (BBC). 2017-01-20.. Ανακτήθηκε στις 2017-01-20.
17. ↑  «Chelsea 2–0 Hull City». *BBC Sport* (BBC). 2017-01-22.. Ανακτήθηκε στις 2017-01-22.
18. 1 2  Hoel, Yasmin Sunde (2013-08-12). «- Johansen var stjernen, Elabdellaoui var best» (στα νορβηγικά). NRK.. Ανακτήθηκε στις 2013-09-02.
19. ↑  «Elabdellaoui høstet ros etter debuten» (στα νορβηγικά). Norwegian News Agency. ABC Nyheter. 2013-08-14. Αρχειοθετήθηκε από το πρωτότυπο στις 2013-08-20.. Ανακτήθηκε στις 2013-09-02.
20. ↑  Soccerway.com Omar Elabdellaoui
21. ↑  «Disse 17 ungguttene lever proffdrømmen». *vg.no* (στα Νορβηγικά). Verdens Gang. 29 Ιανουαρίου 2009. Ανακτήθηκε στις 20 Ιουνίου 2012.
22. ↑  «Hvem klemte fingrene da overgangsvinduet lukket?». *dagbladet.no* (στα Νορβηγικά). Dagbladet. 1 Απριλίου 2011. Ανακτήθηκε στις 18 Ιουνίου 2012.

Εξωτερικοί συνδέσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ομάρ Ελαμπντελαουί** |

* Το προφίλ του Ελαμπντελαουί στο transfermarkt.co.uk
* Το προφίλ του Ελαμπντελαουί στο national-football-teams.com
* Προφίλ στο Olympiacos.org

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Ανδρούτσος
* 15 Αλεξανδρόπουλος
* 16 Φρέιρε
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 29 Ναβάρο
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 98 Σολμπάκεν
* 99 Παπαδούδης

* Προπονητής: Κάρλος Καρβαλιάλ
 |

 |